Общински съвет –Минерални бани, област Хасково
ОТЧЕТ

за дейността на Общински съвет – Минерални бани 
за 2017 г.

                Уважаеми колеги,

                 Днес ние отчитаме дейността си за 2017 г. 
       През този период Общински съвет Минерални бани и неговите комисии работиха в съответствие с изискванията на Закона за местното самоуправление и местната администрация /ЗМСМА/ и на Правилника за организацията и дейността на общински съвет, неговите комисии и взаимодействието му с общинска администрация.
       В съответствие с изискването на нашия Правилник - деня, мястото и часа на заседанията се оповестяват предварително чрез съобщения, покани и в сайта на общината. Заседанията на ОбС са отворени за присъствие на служители от общинска администрация и гражданите. Такива са и заседанията на ПК наОбС.         

      Предложения с проекти за решение се внасят както от кмета на общината, така и от общински съветници и от председателя на ОбС. Всички внесени въпроси за разглеждане от ОбС се насочват към съответните ресорни ПК на ОбС, където се обсъждат  и се предлагат съответните становища и проекти за решения в зависимост от спецификата на проблемите. 
                 През отчитания период са проведени 10 редовни  заседания на ОбС и 3-извънредни, на които са приети 207 решения и са проведени 23 заседания на постоянни комисии. В по-голямата си част решенията са по важни въпроси на нормативната база в общината, по провеждането на по-стабилна бюджетна политика, по създаването на инвестиционен климат и по развитие на социалната система. 
                Всички решения на Общинския съвет се публикуват в сайта на Община Минерални бани, както и приетите наредби, програми, планове, правилници и стратегии.  

   За общинските съветници няма маловажни теми и въпроси. Всяко решение е насочено към най-важното – развитието и просперитета на община Минерални бани и благополучието на нейните граждани. Приетите решения са изключително разнообразни като теми и адреси, за които са предназначени. Могат да бъдат условно систематизирани в няколко групи:  стратегически, финансово-стопански, териториално-устройствени и  социално-икономически.
            Някои по-важни обсъждани въпроси и взети по тях решения са:
            -  Отчет за изпълнението на бюджета на общината за първото полугодие на 2017 г.; 
            - Даване съгласие за кандидатстване и финансиране от ЕС по различни проекти за изпълнение различните програми на общината;
            - За разпореждане с общинското имущество – продажби, отдаване под наем, предоставяне на общинска собственост за безвъзмездно ползване и др;               

             - Актуализация на програмата  за управление и разпореждане с имоти общинска собственост за  2017 г.
             -  Промяна в плана за капиталовите разходи.
През отчетния период са приети следните Наредби, доклади и др.:
Наредби:

1. Наредба за изменение и допълнение на Наредба за условията и реда за издаване на разрешителни за водовземане, извършване на услуга на водопренос/водоподаване по общински водопроводи за минерална вода и учредяване на сервитутни права и право на прокарване на водопроводи за минерална вода на територията на община Минерални бани.
2. Наредба № 2 за управление на отпадъците на територията на община Минерални бани.
3. Наредба за изменение и допълнение на Наредба № 1 за поддържане и опазване на обществения ред в община Минерални бани.
4. Наредба № 3 за общинския дълг и общинските гаранции на община Минерални бани.

5. Наредба за изменение и допълнение на Наредба за определянето и администрирането на местните такси и цени на услуги на територията на община Минерални бани.
Доклади:
1. Доклади за дейността и годишните финансови отчети за 2016 г. на читалищата в община Минерални бани.
2. Годишен доклад за изпълнение на концесионните договори за 2016 г.
               Приети са следните  програми, планове и стратегии:
Програми:
1. Програма за развитие на читалищната дейност в община Минерални бани за 2017 г.
2. Програма за полагане на обществено полезен труд от лица, обект на месечно социално подпомагане в община Минерални бани през 2017 г.

3. Програма за развитие на физическото възпитание и спорт в община Минерални бани, област Хасково за 2017-2018 г.

4. Програма за управление и разпореждане с имотите – общинска собственост за 2017 г.

5. Програма за младежта за 2017 г. на община Минерални бани, област Хасково.

6. Програма за закрила на детето за 2017 г.
Планове:
1. План – график за обслужване на просрочени задължения за 2017 г.
2. План за финансово оздравяване на община Минерални бани.

3.Общински годишен план за развитие на социалните услуги на територията на община Минерални бани за 2018 г.
4. Променен Годишен план за ползване на дървесина в общинските горски територии през 2017 г.
5. Оперативен план на община Минерални бани с мерки за овладяване процеса на съхнене на иглолистните култури, настъпило вследствие на болести, вредители и други повреди и причини.
Стратегии:

1. Стратегия за личностно развитие на децата и учениците в община Минерални бани за периода 2017-2019 г.
               Приети са следните отчети, разчети, прогнози, анализи и тарифи:

Отчети и разчети:

1. Отчет за дейността на Общински съвет – Минерални бани и неговите комисии за 2016 г.
2. Счетоводен отчет на „Стройкомерс“ ЕООД за 2016 г.

3. Отчет за сметките за средства на ЕС за 2016 г.
4. Индикативен годишен разчет за сметките за средствата от ЕС за 2017 г.

5. Разчет за финансиране на капиталовите разходи на Община Минерални бани за 2017 г.

6. Актуализация на Разчета за финансиране на капиталовите разходи на Община Минерални бани за 2017 г.

Прогнози:
1. Актуализирана бюджетна прогноза за периода 2017, 2018 и 2019 година на постъпленията от местни приходи и на разходите за местни дейности.

2. Бюджетна прогноза за периода 2018, 2019 и 2020 година на постъпленията от местни приходи и на разходите за местни дейности на община Минерални бани.
Анализи:
1. Анализ на потребностите от подкрепа за личностно развитие на децата и учениците в община Минерални бани.
Тарифи:
1. Тарифа за изменение и допълнение на тарифата за таксите за водовземане от минерална вода на територията на община Минерални бани, област Хасково.
              Обсъдени са и приети решения и по много други въпроси като:
             - приети са и значителен брой решения по редица въпроси и проблеми от сферата на образованието, здравеопазването, културата и опазването на обществения ред. 
             През отчетния период общинските съветници активно участваха в обществено – политическия живот на общината. В голямата си част съветниците винаги се отзовават на жалбите и молбите на гражданите и предлагат мерки за тяхното решение. 
              Уважаеми колеги,
               Въпреки, че отчитаме един кратък период, който се характеризира с интензивност, отговорност, инициативност и все по-голяма задълбоченост в нашата работа, смятам че  е възможно дейността на Общинския съвет през следващия период да бъде още по-добра и още по-ефективна за развитието на община Минерални бани. Няма съмнение, че всеки от нас ще вложи още повече от своята положителна енергия в името на това местното самоуправление да става все по-силно и  да придобива то все по-осезателно  признаците на европейско местно самоуправление.
      Настоящият Отчет е приет с Решение № 579/29.01.2018 г. по Протокол 38/29.01.2018 г.
      Председател на ОбС………………………
                                /Мехмед Лятиф/
